CELEX: 31981R3017
Language: el
Date: 1981-10-19 00:00:00
Title: Κανονισμός (Ευρατόμ, EKAX, EOK) αριθ. 3017/81 τού Συμβουλίου τής 19ης Οκτωβρίου 1981 περί προσαρμογής τών συντελεστών αναπροσαρμογής πού εφαρμόζονται επί τών αποδοχών καί τών συντάξεων τών υπαλλήλων καί τού λοιπού προσωπικού τών Ευρωπαϊκών Κοινοτήτων

Avis juridique important

|

31981R3017

Κανονισμός (Ευρατόμ, EKAX, EOK) αριθ. 3017/81 τού Συμβουλίου τής 19ης Οκτωβρίου 1981 περί προσαρμογής τών συντελεστών αναπροσαρμογής πού εφαρμόζονται επί τών αποδοχών καί τών συντάξεων τών υπαλλήλων καί τού λοιπού προσωπικού τών Ευρωπαϊκών Κοινοτήτων  

Επίσημη Εφημερίδα αριθ. L 302 της 23/10/1981 σ. 0001 - 0002 Ισπανική ειδική έκδοση: Κεφάλαιο 01 τόμος 3 σ. 0097  Πορτογαλική ειδική έκδοση : Κεφάλαιο 01 τόμος 3 σ. 0097 

***** ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΟΚ) αριθ. 3017/81 ΤΟΥ ΣΥΜΒΟΥΛΙΟΥ  της 19ης Οκτωβρίου 1981  περί προσαρμογής των συντελεστών αναπροσαρμογής που εφαρμόζονται επί των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό περί της υπηρεσιακής καταστάσεως των υπαλλήλων των Ευρωπαϊκών Κοινοτήτων καθώς και το καθεστώς που εφαρμόζεται επί του λοιπού προσωπικού των Κοινοτήτων, όπως καθορίσθηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 2780/81 (2), και ιδίως το άρθρο 64, το άρθρο 65 παράγραφος 2 και το άρθρο 82 του εν λόγω κανονισμού υπηρεσιακής καταστάσεως, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,  την πρόταση της Επιτροπής,  Εκτιμώντας:  ότι, λόγω της αισθητής ανόδου του κόστους διαβιώσεως, που σημειώθηκε σε πολλές χώρες στις οποίες υπηρετούν οι υπάλληλοι και το λοιπό προσωπικό των Ευρωπαϊκών Κοινοτήτων κατά το δεύτερο εξάμηνο του 1980, αποφασίσθηκε, με τον κανονισμό (Ευρατόμ, ΕΚΑΧ, ΕΟΚ) αριθ. 1974/81 (3), να γίνει προσαρμογή των συντελεστών αναπροσαρμογής που εφαρμόζονται επί των αποδοχών και των συντάξεων των υπαλλήλων αυτών και του λοιπού προσωπικού, από την 1η Ιανουαρίου 1981·  ότι η σημαντική μείωση της αγοραστικής δυνάμεως την οποία υπέστησαν κατά το δεύτερο εξάμηνο του 1980 οι υπάλληλοι που υπηρετούν σε διάφορες χώρες, στις οποίες παρατηρείται έντονος πληθωρισμός, συγκρινόμενη προς την απώλεια αγοραστικής δυνάμεως την οποία υπέστησαν κατά τον ίδιο χρόνο οι υπάλληλοι που ασχολούνται στις προσωρινές έδρες, καθιστά σκόπιμη την αντιστάθμιση αυτής της διαφοροποιήσεως των αμοιβών· ότι για το σκοπό αυτό κρίνεται σκόπιμο να ορισθεί σε προγενέστερη ημερομηνία η ισχύς των συντελεστών αναπροσαρμογής που εφαρμόζονται στους διάφορους τόπους διορισμού και που θεσπίσθηκαν με τον κανονισμό (Ευρατόμ, ΕΚΑΧ, ΕΟΚ) αριθ. 1974/81 ·  ότι τούτο δεν θίγει τις λεπτομέρειες προσαρμογής των συντελεστών αναπροσαρμογής που εφαρμόζονται στις χώρες στις οποίες παρατηρείται έντονος πληθωρισμός όπως θα καθορισθούν στο πλαίσιο της νέας μεθόδου προσαρμογής των αποδοχών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 του κανονισμού (Ευρατόμ, ΕΚΑΧ, ΕΟΚ) αριθ. 1974/81 τροποποιείται ως εξής:  «- από την 1η Νοεμβρίου 1980, οι συντελεστές αναπροσαρμογής που εφαρρμόζονται επί των αποδοχών των υπαλλήλων και του λοιπού προσωπικού που υπηρετούν στις δύο παρακάτω χώρες καθορίζονται ως εξής:  Τουρκία 80,0  Ισραήλ 158,7  - από τις 16 Νοεμβρίου 1980, οι συντελεστές αναπροσαρμογής που εφαρμόζονται επί των αποδοχών των υπαλλήλων και του λοιπού προσωπικού που υπηρετούν στις πέντε παρακάτω χώρες καθορίζονται ως εξής:  Ελλάς 83,2  Ιταλία 82,4  Βενεζουέλα 136,3  Χιλή 140,4  Γιουγκοσλαβία 99,7»  Άρθρο 2  Το άρθρο 1 παράγραφος 2 του κανονισμού (Ευρατόμ, ΕΚΑΧ, ΕΟΚ) αριθ. 1974/81 τροποποιείται ως εξής:  «από τις 16 Νοεμβρίου 1980 οι συντελεστές αναπροσαρμογής που εφαρμόζονται επί των συντάξεων, σύμφωνα με το άρθρο 82 παράγραφος 1 δεύτερο εδάφιο του κανονισμού υπηρεσιακής καταστάσεως, για τους δικαιούχους συντάξεως που δηλώνουν ότι έχουν κατοικία στις δύο παρακάτω χώρες, καθορίζονται ως εξής:  Ελλάς 83,2  Ιταλία 82,4»  Άρθρο 3  Το άρθρο 2 παράγαφος 2 του κανονισμού (Ευρατόμ, ΕΚΑΧ, ΕΟΚ) αριθ. 1974/81 τροποποιείται ως εξής:  «από τις 16 Νοεμβρίου 1980 ο συντελεστής αναπροσαρμογής, που εφαρμόζεται επί της συντάξεως και των αποζημιώσεων των προσώπων που αναφέρονται στο άρθρο 2 του κανονισμού (ΕΟΚ, Ευρατόμ, ΕΚΑΧ) αριθ. 160/80(1) και τα οποία δηλώνουν ότι έχουν κατοικία στην Ιταλία, καθορίζεται ως εξής:  Ιταλία 97,3  (1) ΕΕ αριθ. L 20 της 26. 1. 1980, σ. 1.»  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 19 Οκτωβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 271 της 26. 9. 1981, σ. 1.  (3) ΕΕ αριθ. L 193 της 16. 7. 1981, σ. 1.